kardosdrur/scandi-wiki huggingface dataset:
Alessandro Grandi

Alessandro Grandi (død 1630 i Bergamo) var en italiensk sanger, kapelmester og komponist. Han var en af de mest opfindsomme, indflydelsesrige og populære komponister i sin tid, kun overgået i Norditalien af Monteverdi.

Hans fødested og fødselsdato er ikke sikkert kendt, men er enten 1577 på Sicilien eller 1586 i Ferrara. Hans familie, forløbet af hans opvækst og hans uddannelse er heller ikke kendt. Han dukker for første gang op i 1597, hvor han blev udnævnt til kapelmester ved Ferraras Accademia della Morte. Efter flere ansættelsesforhold virkede han fra 1617 som sanger i koret ved Markuskirken i Venedig og fra 1620 blev han vicekapelmester og Claudio Monteverdis assistent. I 1627 blev han udnævnt til kapelmester ved Santa Maria Maggiore i Bergamo. Tre år senere døde både han og hans kone af pest.

Grandi var en af de vigtigste italienske komponister i begyndelsen af 1600-tallet. Med sine talrige kirkemusikalske og verdslige kompositioner øvede han stor indflydelse på senere komponister. Han var den første, som brugte ordet kantate om verdslige, næsten dramatiske værker, en mellemting mellem koncerterende madrigaler og arier. Ved siden af verdslige instrumentalværker skrev han betydelige kirkemusikalske værker, blandt andet flere motetsamlinger, samt salmer og messer. Mens han var ved Markuskirken, skrev han flere bøger med usædvanlig fine sangkompositioner, kaldet Cantade et arie a voce sola  (1620–29).

Han havde øre for smukke melodier, som samtidig passede godt til ordenes mening. I Grandis monodiske "kantater", hvor sangstemmen varierer melodien over en ostinat baslinje, er forløbere for Henry Purcells sange over en "ground-bass". Grandis gejstlige sange i samme stil havde en vis indflydelse på Heinrich Schütz. 

En sædvanlig antagelse om, at han kan have været Giovanni Gabrielis elev, findes der ikke belæg  for, og som modargument taler, at man ikke finder indflydelse fra Gabrieli i Grandis musik. Derimod  finder man i de tidlige værker meget, som minder om Giovanni Croce, mens de sene værker bærer præg af påvirkning fra Monteverdi.

Kilder 
Britannica Online

Eksterne henvisninger

Frie noder på Mutopia Project.

Komponister fra Italien
Barokkomponister
Goswin de Stassart

Goswin Joseph Augustin, baron de Stassart (født 2. september 1780 i Mechelen, død 16. oktober 1854 i Bryssel) var en belgisk politiker.

Stassart var under det franske kejserdømme 1805—14 intendant i hæren og senere præfekt. Han sluttede sig også 1815 til Napoleon, men bosatte sig derefter i Namur og valgtes 1821 til det nederlandske andet kammer, hvor han hørte til oppositionen. 

Han sluttede sig 1830 til den belgiske revolution, blev medlem af Nationalkongressen (hvor han stemte for tilknytning til Frankrig) og guvernør i Namur. 1831-47 var han medlem af Senatet (dets formand 1831-38).

1834—39 var han tillige guvernør i Brabant, men fik afsked, da han kom i strid med præsteskabet og ikke vilde opgive sin stilling som frimurernes stormester. 

Han var også fransk forfatter; særlig hans idyller og fabler (200) vandt bifald (udkom 1818-47 i 7 udgaver) og oversattes i flere sprog.

Politikere fra Belgien
Personer fra Mechelen
Kardzjali (provins)

Kardzjali er en af de 28 provinser i Bulgarien, beliggende i den sydlige del af landet, på grænsen til Bulgariens naboland Grækenland. Provinsen har et areal på 3.209 kvadratkilometer og et indbyggertal (pr. 2009) på 171.112.Folketællingen 7. september 2021 viste et indbyggertal på 141.177 i provinsen. Klik på referencen under indledningen i artiklen om Bulgarien for resultat af folketælling.

Kardzjalis hovedstad er byen Kardzjali, der med sine ca. 50.000 indbyggere også er provinsens største by. Af andre store byer kan nævnes Momtjilgrad (ca. 9.000 indbyggere) og Krumovgrad (ca. 5.000 indbyggere). Provinsen har en overvejende etnisk tyrkisk befolkning.

Referencer 

Provinser i Bulgarien
Kjustendil (provins)

Kjustendil er en af de 28 provinser i Bulgarien, beliggende i den vestlige del af landet, på grænsen til Bulgariens nabolande Serbien og Makedonien. Provinsen har et areal på 3.084 kvadratkilometer, og et indbyggertal (pr. 2009) på 161.728.Folketællingen 7. september 2021 viste et indbyggertal på 111.736 i provinsen. Klik på referencen under indledningen i artiklen om Bulgarien for resultat af folketælling.

Kjustendils hovedstad er byen Kjustendil, der med sine ca. 59.000 indbyggere også er provinsens største by. Af andre store byer kan nævnes Dupnitsa (ca. 43.000 indbyggere) og Bobov dol (ca. 7.000 indbyggere). Provinsen er fyldt af bjergrige egne, idet landets største bjergkæde, Rila-bjergene, skærer sig igennem. I disse bjerge ligger det berømte Rila-kloster, der er optaget som en bevaringsværdig bygning på UNESCOs Verdensarvsliste.

94 procent af befolkningen i Kjustendil er etniske bulgarere, mens fem procent er romaer.

Referencer 

Provinser i Bulgarien
Lovetj (provins)

Lovetj er en af de 28 provinser i Bulgarien, beliggende i den centrale del af landet, grænsende op til syv andre provinser, blandt andet Sofia og Stara Zagora. Provinsen har et areal på 4.128 kvadratkilometer og et indbyggertal (pr. 2009) på 163.806.Folketællingen 7. september 2021 viste et indbyggertal på 116.394 i provinsen. Klik på referencen under indledningen i artiklen om Bulgarien for resultat af folketælling.

Lovetjs hovedstad er byen Lovetj, der med sine ca. 48.000 indbyggere også er provinsens største by. Af andre store byer kan nævnes Trojan (ca. 26.000 indbyggere), Teteven (ca. 12.000 indbyggere) og Lukovit (ca. 11.000 indbyggere). Provinsen har en overvejende etnisk bulgarsk befolkning, men også fem procent tyrkere og fire procent romaer.

Referencer 

Provinser i Bulgarien
Antifonar

Et antifonar er en samling af antifonier
eller sange, der hører til kirkens liturgi.

Man skelner mellem det egentlige antiphonarium officii, der indeholder sangene til horae cononicae (matutinae, laudes, vesper), og antiphonarium missarum med sangene til messetjenesten (introitus, kyrie, gloria, graduale, credo, offertorium, sanctus, agnus dei, communio) og nu i almindelighed kaldes graduale.

Blandt særlige antifonarer må nævnes den, som pave Gregor den Store ca. 600 samlede for at skaffe enhed i kirkesangen i hele den romerske kirke. Den blev med en kæde lænket til alteret i Peterskirken i Rom for til alle tider at danne den usvigelige rettesnor for den romerske kirkes sang (cantus firmus). Denne autentiske antifonar er gået tabt; men man mener at besidde en i 9.-10. århundrede på anden hånd forfærdiget afskrift af den i et manuskript fra det tidligere kloster i Sankt Gallen. Dennes autenticitet er dog meget tvivlsom. Nodeskriften er her de såkaldte neumer. Dette manuskript er faksimileret udgivet i Louis Lambillottes Antiphonaire de saint Grégoire (Paris 1851 og Bryssel 1872).

Kilde 
 Opslag af professor A. Hammerich i Salmonsens Konversationsleksikon, bd. 1, s. 810

Se også 
 Vekselsang – Antifoni

Eksterne henvisninger 
 Katolsk minileksikon

Note

Musikteori
Kirkemusik
Liturgi
Romerskkatolske kirke
Montana (provins)

Montana er en af de 28 provinser i Bulgarien, beliggende i den nordvestlige del af landet, på grænsen til Bulgariens nabolande Serbien og Rumænien. Provinsen har et areal på 3.618 kvadratkilometer og et indbyggertal (pr. 2009) på 158.353.Folketællingen 7. september 2021 viste et indbyggertal på 119.950 i provinsen. Klik på referencen under indledningen i artiklen om Bulgarien for resultat af folketælling.

Montanas hovedstad er byen Montana, der med sine ca. 54.000 indbyggere også er provinsens største by. Af andre store byer kan nævnes Lom (ca. 29.000 indbyggere), Berkovitsa (ca. 16.000 indbyggere) og Varsjets (ca. 7.000 indbyggere). Romaer udgør et etnisk mindretal i provinsen på ca. 12,5 procent.

Referencer 

Provinser i Bulgarien
Montana (flertydig)

Montana kan henvise til:
 Montana – en delstat i USA
 Montana, Bulgarien – en by i Bulgarien
 Montana (provins) – en provins i Bulgarien
 Montana Møbler – et dansk møbelfirma
Pazardsjik (provins)

Pazardsjik er en af de 28 provinser i Bulgarien, beliggende i den sydlige del af landet, grænsende til Sofia-, Plovdiv-, Smoljan- og Blagoevgrad-provinserne. Provinsen har et areal på 4.459 kvadratkilometer og et indbyggertal (pr. 2009) på 313.810.Folketællingen 7. september 2021 viste et indbyggertal på 229.814 i provinsen. Klik på referencen under indledningen i artiklen om Bulgarien for resultat af folketælling.

Pazardsjiks hovedstad er byen Pazardsjik, der med sine ca. 79.000 indbyggere også er provinsens største by. Af andre store byer kan nævnes Velingrad (ca. 25.000 indbyggere), Panagjurisjte (ca. 20.000 indbyggere) og Pesjtera (ca. 19.000 indbyggere). Det er en bjerg- og skovrig provins, der blandt andet er hjemsted for Rodopibjergene.

Referencer 

Provinser i Bulgarien
Pernik (provins)

Pernik er en af de 28 provinser i Bulgarien, beliggende i den vestlige del af landet, på grænsen til Bulgariens naboland Serbien, og i umiddelbar nærhed af landets hovedstad Sofia. Provinsen har et areal på 2.390 kvadratkilometer og et indbyggertal (pr. 2009) på 143.555.Folketællingen 7. september 2021 viste et indbyggertal på 114.162 i provinsen. Klik på referencen i indledningen til artiklen om Bulgarien for resultat af folketælling.

Perniks hovedstad er byen Pernik, der med sine ca. 92.000 indbyggere også er provinsens største by. Af andre store byer kan nævnes Radomir med ca. 17.000 indbyggere.

Referencer 

Provinser i Bulgarien
Pleven (provins)

Pleven er en af de 28 provinser i Bulgarien, beliggende i den nordlige del af landet, på grænsen til Bulgariens naboland Rumænien. Provinsen har et areal på 4.334 kvadratkilometer og et indbyggertal (pr. 2009) på 320.449.Folketællingen 7. september 2021 viste et indbyggertal på 226.120 i provinsen. Klik på referencen i indledningen til artiklen om Bulgarien for resultat af folketælling.

Plevens hovedstad er byen Pleven, der med sine ca. 120.000 indbyggere også er provinsens største by. Af andre store byer kan nævnes Levski (ca. 13.000 indbyggere) og Knestja (ca. 13.000 indbyggere).

Referencer 

Provinser i Bulgarien
Plovdiv (provins)

Plovdiv er en af de 28 provinser i Bulgarien, beliggende i den central-sydlige del af landet, grænsende op til otte andre af landets provinser, blandt andet Stara Zagora og Sofia. Provinsen har et areal på 5.973 kvadratkilometer. Indbyggertallet er (pr. 2009) på 754.759, hvilket gør Plovdiv til den næstmest folkerige provins, kun overgået af Sofias by-provins.Folketællingen 7. september 2021 viste et indbyggertal på 634.497 i provinsen. Klik på referencen i indledningen til artiklen om Bulgarien for resultat af folketælling.

Plovdivs hovedstad er byen Plovdiv, der med sine ca. 350.000 indbyggere også er provinsens største by, og landets næststørste. Af andre store byer kan nævnes Asenovgrad (ca. 56.000 indbyggere) og Karlovo (ca. 28.000 indbyggere).

Referencer 

Provinser i Bulgarien
Razgrad (provins)

Razgrad er en af de 28 provinser i Bulgarien, beliggende i den nordøstlige del af landet, grænsende til Sjumen-, Targovisjte-, Ruse- og Silistra-provinserne. Provinsen har et areal på 2.637 kvadratkilometer og et indbyggertal (pr. 2009) på 152.417.Folketællingen 7. september 2021 viste et indbyggertal på 103.223 i provinsen. Klik på referencen under indledningen i artiklen om Bulgarien for resultat af folketælling.

Razgrad hovedstad er byen Razgrad, der med sine ca. 40.000 indbyggere også er provinsens største by. Af andre store byer kan nævnes Isperitj (ca. 10.000 indbyggere) og Kubrat (ca. 8.000 indbyggere). Provinsen har en overvejende etnisk tyrkisk befolkning, og desuden et stort mindretal af romaer.

Referencer 

Provinser i Bulgarien
Ruse (provins)

Ruse er en af de 28 provinser i Bulgarien, beliggende i den nordlige del af landet, på grænsen til Bulgariens naboland Rumænien. Provinsen har et areal på 2.803 kvadratkilometer og et indbyggertal (pr. 2009) på 278.890.Folketællingen 7. september 2021 viste et indbyggertal på 193.483 i provinsen. Klik på referencen i indledningen i artiklen om Bulgarien for resultat af folketælling.

Ruses hovedstad er byen Ruse, der med sine ca. 165.000 indbyggere også er provinsens største by. Af andre store byer kan nævnes Bjala (ca. 10.000 indbyggere) og Vetovo (ca. 5.000 indbyggere). Giurgiu-Ruse Venskabsbroen, den eneste bro over Donau mellem Bulgarien og Rumænien, ligger i Ruse.

Referencer 

Provinser i Bulgarien
Mesterholdenes Europa Cup i håndbold 1969-70 (kvinder)

Mesterholdenes Europa Cup i håndbold 1969-70 for kvinder var den tiende udgave af Mesterholdenes Europa Cup i håndbold for kvinder. Turneringen havde deltagelse af 15 klubhold, der var blevet nationale mestre sæsonen forinden, samt de forsvarende mestre fra Žalgiris Kaunas. Den blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Spartak Kijev fra Sovjetunionen, som i finalen i Bratislava besejrede SC Leipzig fra Østtyskland med 9-7. Triumfen var Spartak Kijevs første i turneringens historie.

Danmarks repræsentant i turneringen var de danske mestre fra Handelsstandens Gymnastikforening, som nåede semifinalen, hvor holdet tabte med 22-35 over to kampe til SC Leipzig fra Østtyskland.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1970

Noter 

1969-70 (kvinder)
Håndbold i 1969
Håndbold i 1970
Kvindehåndbold
Sjumen (provins)

Sjumen er en af de 28 provinser i Bulgarien, beliggende i den nordøstlige del af landet, grænsende til syv andre af landets provinser, blandt andet Varna og Burgas. Provinsen har et areal på 3.390 kvadratkilometer og et indbyggertal (pr. 2009) på 205.198.Folketællingen 7. september 2021 viste et indbyggertal på 151.465 i provinsen. Klik på referencen i indledningen i artiklen om Bulgarien for resultat af folketælling.

Sjumens hovedstad er byen Sjumen, der med sine ca. 93.000 indbyggere også er provinsens største by. Af andre store byer kan nævnes Novi Pazar (ca. 17.000 indbyggere) og Veliki Preslav (ca. 10.000 indbyggere). Provinsen har et stort tyrkisk mindretal, der udgør næsten 30 procent af den samlede befolkning.

Referencer 

Provinser i Bulgarien
Højvelbårenhed

Højvelbårenhed (tysk: Seine Durchlaucht (S.D.) eller Ihre Durchlaucht (I.D.)) er en tiltaleform som blev brugt i det tysk-romerske rige. Den er afledt af det latinske Serenitas eller Serenissimus, som blev brugt af de romerske kejsere Flavius Honorius og Arcadius og senere af de frankiske og gotiske konger. 

På fransk bliver titlen oversat til Son Altesse Sérénissime (S.A.S., flertal AA. SS.) og på engelsk til His/Her Serene Highness (HSH). Nogle adelige familier i Belgien bruger den nederlandske titel Doorluchtige Hoogheid.

Tyskland 
Tiltaleformen blev tildelt af den (tysk-)romerske kejseren til slægter, som var regerende fyrster frem til 1806. I nogle slægter blev den ført af alle medlemmer, i andre bare af overhovedet og eventuelt arvingen. Tiltaleformen er også blevet brugt af efterkommere af prinser, der har indgået ulige ægteskaber. 

Efter at adelens offentlig-retslige stilling bortfaldt i Tyskland i 1918 har tiltaleformen ikke længere nogen formel stilling, men bruges stadig som en høflighedsform.

Holland 
I Holland er nogle af dronning Beatrixs efterkommere grever eller grevinder af Oranje-Nassau. De kan tiltales Hooggeboren Heer (højbårne herre) eller Hooggeboren Vrouwe (højbårne frue).

Udvalg af adelsfamilier, som måtte benytte prædikatet 

Adelige titler
August von Platen

Karl August Georg Maximilian Graf von Platen-Hallermünde (24. oktober 1796 i Ansbach – 5. december 1835 i Siracusa på Sicilien), som regel omtalt som August von Platen, var en tysk digter.

Liv 
Platen stammede fra en forarmet adelsfamilie. Som ung mand deltog han i felttoget mod Napoleon Bonaparte. I 1818 begyndte han at studere, men opgav studierne året efter for at hellige sig digtningen. Han begyndte at studere persisk sprog og litteratur og udgav i 1821 Ghaselen og i 1823 Neue Ghaselen. I efteråret 1824 rejste han for første gang til Venedig, der gav inspirationen til Sonette aus Venedig.

Efter en strid med Heinrich Heine, som gjorde offentligheden opmærksom på Platens homoseksualitet, mens Platen angreb Heine for at have jødiske rødder, forlod han Tyskland for altid i 1826 og slog sig ned i Italien. Her lærte han blandt andre Giacomo Leopardi at kende. I 1835 flygtede han fra koleraen i Napoli til Palermo og videre til Siracusa, hvor han døde, kun 39 år gammel.

Indflydelse 
Thomas Mann baserede figuren Gustav von Aschenbach (August = Gustav, Platens fødested Ansbach = Aschenbach) i Døden i Venedig delvis på Platen. Han skrev også et essay om ham. I Norden var særlig Vilhelm Ekelund optaget af Platen.

Eksterne henvisninger 

Digtere fra Tyskland
August
Grever fra Tyskland
Personer i Napoleonskrigene
Personer fra Ansbach
Tyskere i 1800-tallet
Razgrad

Razgrad () er en by i det nordøstlige Bulgarien. Den er administrationscenter i kommunen med samme navn og i Razgrad-provinsen. Byens navn under tyrkisk styre var Hezargrad.

Geografi 
Razgrad ligger i dalen som floden Beli Lom løber gennem. Landskabet går under navnet Ludogorie og hører til Donausletten. Middelhøjden i kommunen Razgrad ligger fra 250 til 270 meter over havet.

I løbet af århundrederne har flere handelsveje som forbandt Centraleuropa med Sortehavsregionen og Asien krydset Razgrad.

Historie 
Abrittus var en antik romersk bosætning fra 2. til det 4. århundrede. Resterne af bosætningen findes i Chisarlaka, ca. 3 kilometer fra dagens Razgrad.
 
I juni 251 blev romerne nedkæmpet i slaget ved Abrittus. Kejser Decius faldt under slaget, som den første romerske kejser dræbt af barbarerne.

Sandsynligvis udviklede dagens by sig fra den bulgarske bosætning Chrasgrad i det 13. århundrede. Efter det osmanniske riges erobring i det 14. århundrede kaldte de byen Chesargrad, Chesegrad eller Chrasgrad, samtidig som bulgarerne kaldte byen Razgrad.
 
Razgrad er kendt for hajdukerne til vojvoden Tanjo Stojanov. Byen blev 16. januar 1878 under Den russisk-tyrkiske krig (1877-1878) erobret af det 13. russiske armekorps under ledelse af fyrst Alexander Dondukow-Korsakow. Under slaget faldt udover talrige russiske soldater også 68 bulgarske frivillige.

Demografi 

I 1998 var 69 % af indbyggerne bulgarere, hvoraf en del muslimer og pomaker. Tyrkerne udgjorde 27% (landsgennemsnit 9 % og 47 % i Razgrad-provinsen, mens sinti og roma udgjorde 2 %.

Kultur 
Teatret Anton Straschimirow blev grundlagt 1947. Kendt er også Kapanski Ensemble, et danse- og musikensemble opkaldt efter kapanserne, en etnisk gruppe i området Ludogorie.

Seværdigheder 

 

 Ruinerne af den romerske fæstning Abrittus.
 Ibrahim Pascha-moskeen (opført 1616) – den tredjestørste moske på Balkan 
 Sweti Nikolai-kirken (Nikolaus von Myra) opført 1860
 Klokketårnet fra 1864,
 Mausoleet opført 1880 for de russiske soldater som faldt i 1878. Levningerne blev overført der i 1978. Mausoleet er opført efter planer af arkitekt Friedrich Grünanger, som på dette tidspunkt var arkitekt i Razgrad.
 Galleriet "Ilja Petrow"

Museer 
I Razgrad findes følgende museer:

 Etnografisk museum,
 Historisk museum,
 Museet "Stanka og Nikola Ikonomow" (Nikola Ikonomow (1935-1892) var aktivist i forbindelse med løsrivelsen fra det osmanniske rige,
 "Dimitar Nenow"-museet (Nenov (1901-1952) var komponist, pianist og arkitekt),
 Abrittus historiske museum

Venskabsbyer 

 Orjol (Rusland), fra 1968,
 Châlons-en-Champagne (Frankrig), fra 1975,
 Yangzhou (Kina), fra 1975,
 Armagh (Nordirland), fra 1995,
 Brunswick, Ohio (USA), fra 1998,
 Avcılar (Tyrkiet), fra 2000,
 Wittenberge (Tyskland), fra 2001,
 Assen (Holland), fra 2006,
 Posen (Polen), fra 2006,
 Dijon (Frankrig), fra 2007,
 Călăraşi (Rumænien), fra 2007,
 Thessaloniki (Grækenland), fra 2008,

Byer i Bulgarien
Wilhelm Müller (digter)

Johann Ludwig Wilhelm Müller (født 7. oktober 1794, død 1. oktober 1827) var en tysk lyriker. Han var far til Friedrich Max Müller.

Han regnes for en af de første romantiske tyske digtere med et stort kendskab til gammeltysk lyrik og folkedigtning. Han havde desuden en speciel forkærlighed for græsk åndsliv. I sin dagbog skrev Müller engang, at hans vers var beregnet på at skulle synges, men eftersom han selv hverken kunne synge eller spille, håbede han, at en beslægtet sjæl ville sætte musik til dem. Müller døde i 1827, kun 32 år gammel, og fremdeles er han i dag mest kendt, fordi Franz Schubert med udgangspunkt i hans digte havde skabt de første sangcyklusser i liedlitteraturen: Die schöne Müllerin (1823) og Winterreise (1827).

Litteratur 
 Dorschel, Andreas. 'Wilhelm Müllers Die Winterreise und die Erlösungsversprechen der Romantik'. I The German Quarterly, LXVI (1993), nr. 4, pp. 467–476.

Se også 
 Die schöne Müllerin
 Franz Schubert

Eksterne henvisninger 
 

Digtere fra Tyskland
Tyskere i 1800-tallet
Silistra (provins)

Silistra er en af de 28 provinser i Bulgarien, beliggende i den nordøstlige del af landet, på grænsen til Bulgariens naboland Rumænien. Provinsen har et areal på 2.851 kvadratkilometer og et indbyggertal (pr. 2009) på 142.815.Folketællingen 7. september 2021 viste et indbyggertal på 97.770 i provinsen. Klik på referencen i indledningen i artiklen om Bulgarien for resultat af folketælling.

Silistras hovedstad er byen Silistra, der med sine ca. 40.000 indbyggere også er provinsens største by. Af andre store byer kan nævnes Tutrakan (ca. 12.000 indbyggere) og Dulovo (ca. 9.000 indbyggere). Provinsen ernærer sig hovedsageligt ved landbrug.

Referencer 

Provinser i Bulgarien